《出院有日用前韵与诸公叙别》
宋代·华镇

频年承乏选贤关，自惜生居黍谷寒。雠尽加三难自暇，听残敲谷敢求安。

蒙恩邂逅真多乐，已事分飞亦足欢。从此尘劳能脱否，待寻蜀客试占看。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。